Missatge: Barcelona.-  Un tauró ha salvat diverses cries al mossegar al ventre una femella de la seva espècie a l'aquari Kelly Tarlton d'Auckland (Nova Zelanda), segons han informat mitjans locals. Al sortir del ventre de la seva mare, les cries van ser posades a resguard pels empleats del centre en un aquari separat per evitar que fossin atacades per altres taurons. Els veterinaris van cosir la ferida de la femella, que també es troba en bon estat. Si haguessin nascut de nit, haurien mort Els treballadors de l'aquari, que no sabien que la femella estava prenyada, van reaccionar amb escepticisme quan dimarts diversos visitants, atònits, els van explicar que un tauró n'havia mossegat un altre i que de la ferida n'havien sortit diverses cries. "En ocasions els taurons es mosseguen mútuament", ha explicat Fiona Davies, una empleada de l'aquari, al diari New Zealand Herald. Davies ha afirmat que la cesària improvisada probablement va salvar les vides dels taurons. Si haguessin nascut de nit, com normalment passa en els parts de l'espècie, les cries haurien estat menjades per taurons adults sense poder ser rescatades. Algunes espècies de taurons donen a llum L'actitud d'aparellament dels taurons pot ser molt complexa i els rituals previs entre mascles i femelles varien considerablement entre les espècies. Nedar de forma sincronitzada, les mossegades i els canvis de color són comuns. Existeixen diverses espècies de taurons: els ovípars --dipositen ous--, els vivípars i els ovovivípars. Aquests dos últims pareixen les cries. Tots dos suporten els seus embrions internament i donen a llum les cries, però mentre que els vivípars donen una alimentació directa a la seva prole, els ovovivípars no ho fan. Font: El Periódico

Resposta: Ester escrigué:  Els treballadors de l'aquari, que no sabien que la femella estava prenyada, van reaccionar amb escepticisme quan dimarts diversos visitants, atònits, els van explicar que un tauró n'havia mossegat un altre i que de la ferida n'havien sortit diverses cries.  llegit això, l'aspecte dels treballadors de l'aquari devia ser més o menys aquest: